Kröpp sumarlægð gengur yfir vestanvert landið í dag með allt að þrjátíu og fimm metrum á sekúndu í kviðum. Varhugavert getur verið að vera á ferð með aftanívagna.
Hvellur gengur yfir landið vestanvert í dag. Varhugavert getur verið að vera með hjólhýsi, hestakerrur, tjaldvagna og aðra aftanívagna á ferðinni á meðan verstu lætin ganga yfir. Farið verður að lægja upp úr klukkan átta í kvöld.
Gert er ráð fyrir allt að þrjátíu til þrjátíu og fimm metrum á sekúndu í hviðum á Snæfellsnesi fram eftir degi. Einnig verður stormur norðan Skarðsheiðar frá hringveginum við Seleyri að Skeljabrekku.
Rigning fylgir í ofaníkaupið. Einar Sveinbjörnsson er veðurfræðingur hjá Vegagerðinni.
Aðallega þeir sem eru úti á ferðinni að gæta sín á vindhviðum. Þær verða einkanlega á norðanverðu Snæfellsnesi eins og oft áður í sunnanáttinni og líka í Borgarfirði og þá einkum frá gatnamótunum yfir Borgarfjarðarbrúna og inn með Skarðsheiðinni og að Seleyri á leiðinni í Skorradal og á þeim slóðum. Kannski víðar í dölum og á sunnanverðum Vestfjörðum. Það fylgir þessu líka slagveðursrigning talsverð úrkoma hún er mest um suðvestan og vestanvert landið. Þetta er fyrst og fremst sumarleg og dálítið kröpp lægð sem er að fara yfir landið í dag.
Kröpp sumarlægð gengur yfir vestanvert landið í dag með allt að þrjátíu og fimm metrum á sekúndu í hviðum. Varhugavert getur verið að vera á ferð með aftanívagna.